wannaphong/clean_thaiwikipedia huggingface dataset:
# Warramaba virgo
Warramaba virgo . เป็นชนิดพันธุ์ของแมลงที่ได้รับการอธิบายครั้งแรกโดย เคนเน็ธ เฮดลีย์ ลูอิส คีย์ (Kenneth Hedley Lewis Key) ในปี พ.ศ. 2506 เป็นชนิดหนึ่งของสกุล Warramaba และวงศ์ MorabidaeEades DC; Otte D; Cigliano MM; Braun H. species Warramaba virgo (Key, 1963). Orthoptera Species File. สืบค้นเมื่อ 28 เมษายน 2010. ไม่มีการระบุชนิดย่อยในฐานข้อมูล the Catalog of Life

เป็นตั๊กแตนสายพันธุ์หนึ่งซึ่งมีถิ่นอาศัยในพื้นที่กึ่งแห้งแล้งทางตอนใต้ของประเทศออสเตรเลีย กำเนิดขึ้นโดยการผสมข้ามสายพันธุ์ระหว่าง Warramaba whitei กับ Warramaba flavolineata โดยพบว่า W. virgo ไม่มีเพศผู้มีแต่เฉพาะเพศเมียเท่านั้น . สืบค้นเมื่อ 9 มิถุนายน 2022. จากการตรวจสอบเครื่องหมายทางพันธุกรรมพบว่าแทบไม่มีการเปลี่ยนแปลงเมื่อเทียบกับสายพันธุ์พ่อแม่ จากลักษณะของการกลายพันธุ์และจำนวนที่พบสามารถประมาณการได้ว่า W. virgo มีกำเนิดมาประมาณ 250,000 ปี เป็นสายพันธุ์ที่ไม่มีการสืบพันธุ์แบบอาศัยเพศ แต่เป็นการเจริญเป็นตัวอ่อนโดยไม่ต้องผสมพันธุ์ (parthenogenesis)
# คณะกรรมการนโยบายการเงินของธนาคารกลางสหรัฐ
คณะกรรมการนโยบายการเงินของธนาคารกลางสหรัฐ (, ย่อ: FOMC) เป็นคณะกรรมการในระบบธนาคารกลางสหรัฐ (เฟด) มีหน้าที่ตามกฎหมายสหรัฐในการควบคุมดูแลการดำเนินการผ่านตลาดการเงิน (เช่น การซื้อขายหลักทรัพย์กระทรวงการคลังสหรัฐของเฟด) คณะกรรมการฯ นี้ตัดสินใจเรื่องสำคัญเกี่ยวกับอัตราดอกเบี้ยและการเติบโตของปริมาณเงินในสหรัฐ ภายใต้เนื้อหาของรัฐบัญญัติธนาคารกลางฉบับแรก ธนาคารในธนาคารกลางแต่ละแห่งมีอำนาจซื้อขายพันธบัตรตลาดเสรีและหนี้ระยะสั้นของรัฐบาลสหรัฐ ตั๋วแลกเงินที่รับรองโดยธนาคาร การโอนเงินระหว่างประเทศและตราสารหนี้ ดังนั้นธนาคารกลางแต่ละแห่งจึงมีการแข่งขันกันเองในตลาดเสรีในบางครั้ง รัฐบัญญัติการธนาคารปี 1933 ตั้ง FOMC ขึ้นอย่างเป็นทางการ

FOMC เป็นองค์กรกำหนดนโยบายการเงินแห่งชาติหลักของสหรัฐ คณะกรรมการฯ กำหนดนโยบายการเงินโดยกำหนดเป้าหมายระยะสั้นสำหรับการดำเนินการผ่านตลาดการเงิน ซึ่งปกติเป็นระดับเป้าหมายของอัตราดอกเบี้ยนโยบาย (หรืออัตราที่ธนาคารพาณิชย์เรียกจากธนาคารพาณิชย์ด้วยกันสำหรับเงินกู้ข้ามคืน)

FOMC ยังกำหนดการดำเนินการของระบบธนาคารกลางสหรัฐในตลาดแลกเปลี่ยนต่างประเทศ แต่การแทรกแซงในตลาดแลกเปลี่ยนต่างประเทศจะต้องประสานงานกับกระทรวงการคลังสหรัฐ ซึ่งมีความรับผิดชอบในการร่างนโยบายของสหรัฐเกี่ยวกับมูลค่าแลกเปลี่ยนของเงินดอลลาร์สหรัฐ
# มหัศจรรย์หมีผู้ยิ่งใหญ่
มหัศจรรย์หมีผู้ยิ่งใหญ่  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2546 เป็นภาพยนตร์แอนิเมชันเรื่องที่ 44 ของดิสนีย์ กำกับโดย แอรอน เบลส และโรเบิร์ต วอล์คเกอร์ และแสดงนำโดย วาคีน ฟินิกซ์, เจเรมี ซัวเรซ, ริก โมรานิส, เดฟ โทมัส, เจสัน ไรซ์ และดีบี สวีนีย์

 เนื้อเรื่อง 

 ตัวละครและเสียงพากย์ 

 วาคีน ฟินิกซ์ รับบท คีไน (Kenai)
 เจเรมี ซัวเรซ รับบท โคด้า (Koda)
 ริก โมรานิส และเดฟ โทมัส รับบท รัตต์และทู้ค (Rutt and Tuke)
 เจสัน ไรซ์ รับบท เดนาฮี (Denahi)
 ดีบี สวีนีย์ รับบท ซิทก้า (Sitka)
 โจน โคปแลนด์ รับบท ทานาน่า (Tanana)
 ไมเคิล คลาร์ก ดันแคน รับบท ทัก (Tug)
 เกร็ก โพรปส์ รับบท เช้ต (Male Lover Bear)
 พอลลี่ เพอร์เรตต์ รับบท ซาร่า (Female Lover Bear)
 เอสเทล แฮร์ริส รับบท หมีแม่หม้าย (Old Lady Bear)
 ดาร์โก ซีซาร์ รับบท Foreign Croatian Bear
 พอล คริสตี้ และแดนนี่ มาสโตรจิออร์จิโอ รับบท Rams
 บัมเปอร์ โรบินสัน รับบท Chipmunks

 นักแสดงเสียงพากย์ภาษาไทย 

 สุเมธ องอาจ รับบท คีไน (Kenai)
 จุฑาภัทร เหล่าธรรมทัศน์ รับบท โคด้า (Koda)
 ศักดิ์สิทธิ์ แสงพราย รับบท เดนาฮี (Denahi)
 คมสันชัย สุขพิพัฒนมงคล และสิทธิสม มุทธานุกูลวงศ์ รับบท รัตต์และทู้ค (Rutt and Tuke)
 อรุษ โรจนานันท์ รับบท ซิทก้า (Sitka)
 สุมาลี สุธีรธรรม รับบท ทานาน่า (Tanana) และ ซาร่า (Female Lover Bear)
 เกรียงศักดิ์ เหรียญทอง รับบท ทัก (Tug)
 เอกชัย พงศ์สมัย รับบท แกะ1 (Ram #1) และ ผู้บรรยาย (Narrator)
 กฤษณะ ศฤงคารนนท์ รับบท แกะ2 (Ram #2), ชิปมั้ง2 (Chipmunk #2), อิกอร์ (Igor) และ Foreign Croatian Bear
 โศภิตา รังสิโยทัย รับบท หมีแม่หม้าย (Old Lady Bear)
 บุญชนะ โชควิชาโกศล รับบท เช้ต (Male Lover Bear)
 ณัฐนันท์ ศิริเจริญ รับบท ชิปมั้ง1 (Chipmunk #1)
# เกาะราวี
เกาะราวี  เป็นเกาะขนาดใหญ่ในพื้นที่ตำบลเกาะสาหร่าย อำเภอเมืองสตูล จังหวัดสตูล มีพื้นที่ประมาณ 29 ตารางกิโลเมตร เป็นที่ตั้งของหน่วยพิทักษ์ฯ ที่ ต.ต.6 (หาดทรายขาว) บนเกาะไม่มีที่พัก นักท่องเที่ยวนิยมแวะที่เกาะราวีเพื่อเล่นน้ำและดำน้ำดูปะการัง อยู่ห่างจากเกาะอาดัง 1 กิโลเมตร

เกาะราวีมีแหล่งน้ำจืด มีป่าไม้อุดมสมบูรณ์ หาดทรายสีขาว บริเวณโดยรอบล้อมรอบด้วยปะการัง ที่ระดับน้ำต่ำจะเห็นเป็นทุ่งปะการังบนชายหาด และยังพบสัตว์ป่าได้หลายชนิดบนเกาะ มี น้ำตกโจนลงเล น้ำตกที่ไหลลงทะเล จึงเรียกว่าน้ำตกโจนลงเล น้ำตกนี้อยู่ทางทิศใต้ของเกาะ ทางทิศตะวันตกของเกาะจะมีปลายแหลมยื่นออกไปในทะเล เรียกว่า แหลมตันหยงบาร์บี้ เป็นแหลมที่มีปลาชุกชุม มีอ่าวตะโละปะเหลียน และอ่าวลึก ระหว่างทาสงจะได้พบกับพืชพรรณไม้เขตร้อนนานาชนิดและยังเป็นแหล่งดูนกโดยอาจได้พบนกแก๊ก นกยางทะเล เหยี่ยวแดง นกออก และนกกาเหว่า เป็นต้น
# วัดกลาง (อำเภอแหลมสิงห์)
วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำเค็ม อำเภอแหลมสิงห์ จังหวัดจันทบุรี ปัจจุบันมีเจ้าอาวาส คือ พระครูวิลาสจันทคุณ (กอง) 

วัดกลางตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2467 วัดมีอุโบสถที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว ลักษณะอุโบสถมีฐานสูง มีเสารอบอุโบสถ หน้าอุโบสถมีเจดีย์ 2 องค์ อุโบสถอยู่ในสภาพที่ค่อนข้างดี กุฏิสร้างด้วยไม้ฉลุลายสวยงาม ทับหลัง ใบเสมาหินทรายสมัยอยุธยาตอนต้น
# วัดพระแก้ว (จังหวัดพะเยา)
วัดพระแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเชียงคำ จังหวัดพะเยา

วัดพระแก้วสร้างเมื่อ พ.ศ. 2250 เดิมชาวบ้านเรียก วัดเวียงหลวง หรือ วัดบ้านเวียงเดิม ได้รับพระราชวิสุงคามสีมาเมื่อ พ.ศ. 2415 สันนิษฐานว่าสมเด็จพระไชยเชษฐาธิราชแห่งอาณาจักรล้านช้าง ได้เดินทัพผ่านมาพักที่เมืองเชียงคำหรือเมืองเวียงพางคำ สมเด็จพระไชยเชษฐาธิราชได้อัญเชิญพระแก้วมรกต มาประดิษฐานไว้ชั่วคราวที่วัดเวียงหลวง ต่อมาชาวบ้านจึงเรียกต่อ ๆ กันมาว่า "วัดพระแก้ว" อันเนื่องด้วยเคยเป็นที่ประดิษฐานพระแก้วมรกตชั่วคราว

ภายในวัดยังเป็นที่ตั้งเสาหลักเมืองเชียงคำในอดีต ซึ่งเป็นเครื่องหมายหรือสัญลักษณ์ของการก่อตั้งชุมชนและเมือง
# ตุน ราซัก เอกซ์เชนจ์
ตุน ราซัก เอกซ์เชนจ์ (หรือชื่อย่อ TRX) หรือชื่อเดิม เขตการเงินนานาชาติกัวลาลัมเปอร์ (หรือชื่อย่อ KLIFD) เป็นโครงการพัฒนาขนาด 70 เอเคอร์ โดย1MDB ในย่านใจกลางนครกัวลาลัมเปอร์ เพื่อเป็นแหล่งการเงินและเศรษฐกิจของกัวลาลัมเปอร์ ชื่อ ตุน ราซัก นั้นตั้งตามอดีตนายกรัฐมนตรีมาเลเซีย ตุน อับดุล ราซัก ฮุสเซน และตามชื่อถนนจาลันตุน ราซัก TRX เป็นหนึ่งในโครงการภายใต้นโยบายการเปลี่ยนผ่านทางเศรษฐกิจของรัฐบาลมาเลเซีย

มาสเตอร์แพลนของโครงการประกอบด้วยอาคารรวม 26 อาคาร และพื้นที่ใช้สอยสุทธิ 21 ล้าน ฟุต2 ประกอบด้วยสำนักงาน ที่อยู่อาศัย โรงแรม พื้นที่การค้า ภัตตาคาร และศูนย์ด้านวัฒนธรรม 

โครงการอยู่ภายใต้การพัฒนาเป็นเวลา 15 ปี โดยมีแผนว่าระยะแรกของโครงการจะแล้วเสร็จในราวปี 2017/2018 อาคารหมุดหมายของโครงการคือดิเอกซ์เชนจ์ 106 ซึ่งเป็นอาคารที่สูงที่สุดในมาเลเซียอันดับที่สาม
# 1มาเลเซีย
1มาเลเซีย (อักษรโรมัน: 1Malaysia; วันมาเลเซีย ในภาษาอังกฤษ หรือ ซาตูมาเลเซีย; Satu Malaysia ในภาษามาเลย์) เป็นโครงการที่ออกแบบและเสนอโดยนายกรัฐมนตรีมาเลเซียคนที่ 6 นาจิบ ตุน ราซัก ครั้งแรกในช่วงฤดูร้อนของปี 2009 แนวคิดของ 1มาเลเซีย คือการสนับสนุนความสามัคคีของคนในชาติ ราซักระบุว่า ค่านิยมแปดประการของ 1มาเลเซีย คือ "วัฒนธรรมที่มีประสิทธิภาพสูง, ความแม่นยำ, ความรู้, นวัตกรรม, ความร่วมแรงร่วมใจ, แรงปราถนาที่มั่นคง, ความซื่อสัตย์ และ ปัญญา" 1มาเลเซีย ถูกนำมาใช้ในรูปของนโยบายรัฐที่พัฒนาคุณภาพชีวิตของชาวมาเลเซียในรัฐบาลของนาจิบ ราซัก เช่น โครงการไวไฟชุมชนในชนบท, คลินิก 1มาเลเซีย จำนวน 50 แห่ง, โครงการลงทุนเบอร์ฮัดการพัฒนา, ตลาด KR1M และ อีเมล 1มาเลเซีย

หนึ่งปีหลังแนวคิดนี้ถูกนำเสนอ มาฮาตีร์ โมฮามัด อดีตนายกรัฐมนตรีมาเลเซียคนที่ 4 และคนที่ 7 ในอนาคต และอดีตที่ปรึกษาของนาจิบ ราซัก เคยกล่าวถึงแนวคิดนี้ว่า เขา "masih tidak faham" ("ยังคงไม่เข้าใจ[ว่าคืออะไร]") Mingguan Malaysia. 2 August 2009 ราวสองปีถัดมา ผลการสำรวจความคิดเห็นสาธารณะในปี 2010 พบว่าชาวมาเลเซียไม่เข้าใจแนวคิดนี้เช่นกัน มาเลเชียนอินไซเดอร์ (Malaysian Inside) ระบุว่า ในบรรดาคนมาเลเซียที่ไม่ใช่ชาวมลายูที่สำรวจ "แทบจะแบ่งกันเป็นสองขั้วในประเด็นเรื่องความสามัคคีระดับชาติของนาจิบ คนที่สำรวจ 46 % เชื่อว่า 1มาเลเซีย เป็นแค่วาทกรรมทางการเมืองที่มีไว้เพื่อชนะคะแนนเสียงจากคนที่ไม่ใช่มลายู" และ "เพียง 39 % ของคนที่ไม่ใช่มลายูเชื่อว่าแนวคิดนี้เกิดขึ้นด้วยความตั้งใจจริงที่จะสร้างความปรองดองในคนทุกเชื้อชาติของมาเลเซีย"Poll Shows Divided Malays  The Malaysian Insider. 9 July 2010

โครงการคลินิก 1มาเลเซีย ถูกวิพากษ์วิจารณ์สำหรับการให้บริการ โดยเฉพาะการขาดแคลนอุปกรณ์, ยาหมดอายุ, บุคลากรการแพทย์ที่ไม่ได้คุณภาพ และความไร้มารยาทของพยาบาลต่อผู้ป่วย เช่นเดียวกันกับโครงการ หมู่บ้านไร้สาย 1มาเลเซีย (Kampung Tanpa Wayar - KTW) ซึ่งติดตั้งไวไฟในชุมชน ถูกวิพากษ์วิจารณ์อย่างหนักจากชุมชนในชนบทที่เรียกโครงการนี้ว่า "ล้มเหลว" เนื่องจากบริการไวไฟเหล่านี้ช้าและเสียบ่อย ส่วนโครงการลงทุน 1MDB เต็มไปด้วยเรื่องอื้อฉาวทางการเงินและข้อกล่าวหาฉ้อโกงอย่างหนัก
# แอร์ซัทซ์แฮร์
แอร์ซัทซ์แฮร์  คือกองกำลังสำรองในสังกัดกองทัพบกเยอรมันในช่วงสงครามโลกครั้งที่หนึ่ง และอยู่ในสังกัดแวร์มัคท์ในช่วงสงครามโลกครั้งที่สอง หน้าที่ของกำลังสำรอง คือการส่งกำลังพลเข้าทดแทนส่วนที่พร่องหรือขาดในแต่ละหน่วยรบของกองทัพบก

กำลังสำรองในปี 1939 มีจำนวนทหารประมาณ 9.9 แสนนาย และในปี 1944 มีจำนวนทหารถึง 2.5 ล้านนาย ซึ่งในปีดังกล่าว มีความพยายามลอบสังหารฮิตเลอร์ และใช้กำลังสำรองเพื่อก่อรัฐประหารโค่นล้มรัฐบาลฮิตเลอร์แต่ลงเลยบนความล้มเหลว

ผู้บัญชาการกำลังสำรองในสงครามโลกครั้งที่สอง
รายนามผู้บัญชาการกำลังสำรอง 
 ลำดับ ภาพ ชื่อ ดำรงตำแหน่ง พ้นจากตำแหน่ง 1  พลเอกทหารราบโยอาคิม ฟอน ชตึพนาเกิล  26 สิงหาคม 1939 31 สิงหาคม 1939 2 100px พลเอกอาวุโสฟรีดริช ฟร็อม 1 กันยายน 1939 20 กรกฎาคม 1944 3 100px ไรชส์ฟือเรอร์-เอ็สเอ็สไฮน์ริช ฮิมเลอร์ 21 กรกฎาคม 1944 เมษายน 1945
# เรือบรรทุกเครื่องบินชั้นชิโตเซะ
เรือบรรทุกเครื่องบินชั้นชิโตเซะ  เป็นชั้นของเรือบรรทุกเครื่องบินเบาของกองทัพเรือจักรวรรดิญี่ปุ่น ตั้งชื่อตามเรือบรรทุกเครื่องบินชิโตเซะ ที่เข้าประจำการตั้งแต่ช่วง ค.ศ. 1943 ระหว่างสงครามแปซิฟิก

เรือบรรทุกเครื่องบินชั้นชิโตเสะมีต้นแบบมาจากเรือบรรทุกเครื่องบินทะเล ประกอบด้วยเรือสองลำคือ เรือบรรทุกเครื่องบินชิโตเซะ และ เรือบรรทุกเครื่องบินชิโยดะ

 เรือ 
+ Construction dataชื่ออู่ต่อเรือวางกระดูกงูปล่อยลงน้ำประจำการประจำการใหม่สถานะชิโตเซะ (千歳)Kure Naval Arsenal26 พฤศจิกายน 193429 พฤศจิกายน 193625 กรกฎาคม 19381 พฤศจิกายน 1943อัปปางในยุทธนาวีแหลมเอ็นกาโน 25 ตุลาคม 1944ชิโยดะ (千代田)14 ธันวาคม 1936 19 พฤศจิกายน 193715 ธันวาคม 193821 ธันวาคม 1943
# โรงพยาบาลมิชชั่น
โรงพยาบาลมิชชั่น  เป็นโรงพยาบาลทั่วไปที่ไม่แสวงหาผลกำไร ซึ่งมีเตียงรองรับ 200 เตียง และเปลเด็ก 24 เตียง โดยตั้งอยู่ที่ถนนพิษณุโลก ในกรุงเทพมหานคร ประเทศไทย และชื่อโรงพยาบาลนี้ในภาษาไทยแปลตามตัวอักษรในฐานะโรงพยาบาลมิชชั่น ซึ่งเป็นสาเหตุที่ทั้งคนไทยและชาวต่างชาติเรียกว่า "โรงพยาบาลมิชชั่น" ทั้งนี้ โรงพยาบาลดังกล่าวเป็นเจ้าของและดำเนินการโดยมูลนิธิคริสเตียนเมดิคอลของเซเวนต์เดย์แอดเวนทิสต์ในประเทศไทยภายใต้การอุปถัมภ์ของพันธกิจสหภาพเอเชียตะวันออกเฉียงใต้ (SAUM) ซึ่งเป็นส่วนประกอบระดับภูมิภาคของคริสตจักรมิชชั่น และเป็นส่วนหนึ่งของระบบการดูแลสุขภาพมิชชั่นระดับโลก โรงพยาบอาลนี้เป็นหนึ่งในสามโรงพยาบาลมิชชั่นในเอเชียตะวันออกเฉียงใต้ ส่วนอีกสองแห่งอยู่ในเทศบาลนครภูเก็ต ประเทศไทย และโรงพยาบาลมิชชั่นรัฐปีนัง ในประเทศมาเลเซีย

โรงพยาบาลมิชชั่นเป็นหนึ่งในสิบโรงพยาบาลเอกชนในประเทศไทยที่ได้รับการรับรองคุณภาพโรงพยาบาล (HA)"Hospital Accreditation" . Bangkok Adventist Hospital. Accessed 2010-01-05

 ประวัติ 
โรงพยาบาลนี้ได้รับการก่อตั้งใน พ.ศ. 2480 ด้วยทุนสนับสนุนจากกัปตันทอมัส ฮอล ผู้เป็นพ่อค้ากะลาสีเรือ และดำเนินการโดย ดร. ราล์ฟ แวดเดลล์, เอลเลนผู้เป็นภรรยาของเขา, นายเปล่ง วิเทียมลักษณ์ และศิษยาภิบาล กอน วูย-แลง กระทั่งใน พ.ศ. 2483 ได้มีการขยายสิ่งอำนวยความสะดวกเพิ่มอีก 30 เตียง และกลายเป็นที่รู้จักในนาม "ส่วนผนวก" ครั้นเมื่อญี่ปุ่นรุกรานไทยในช่วงสงครามโลกครั้งที่สอง ส่วนผนวกก็ถูกปิด และมิชชันนารีทุกคนหนีออกนอกประเทศเพื่อความปลอดภัยของพวกเขา อย่างไรก็ตาม คลินิกบางส่วนยังคงดำเนินการต่อไปภายใต้การดูแลของนายเปล่ง, ผู้ช่วยแพทย์ และ ดร. เอส. เบเน ผู้เป็นแพทย์ชาวโรมาเนีย เมื่อสิ้นสุดสงคราม เจ้าหน้าที่จากต่างประเทศได้กลับมาและโรงพยาบาลนี้ก็เปิดขึ้นอีกครั้ง ส่วนผนวกเดิมดังกล่าวได้กลายเป็นอาคารแรกสำหรับการขยาย "สถานพยาบาลและโรงพยาบาลกรุงเทพ"

โรงเรียนพยาบาลโรงพยาบาลมิชชั่นได้รับการก่อตั้งเมื่อ พ.ศ. 2490 ครั้นใน พ.ศ. 2529 ได้มีการแนะนำและรับรองวิทยาศาสตรบัณฑิตสาขาการพยาบาล โรงเรียนพยาบาลดังกล่าว ร่วมกับวิทยาลัยสหภาพเอเชียตะวันออกเฉียงใต้ (S.A.U.C) ได้รวมเข้าด้วยกันใน พ.ศ. 2535 เพื่อก่อตั้งวิทยาลัยมิชชั่น โดยได้รับการรับรองจากทบวงมหาวิทยาลัยใน พ.ศ. 2537 ต่อมา เมื่อวันที่ 4 สิงหาคม พ.ศ. 2551 วิทยาลัยมิชชั่นได้รับสถานะมหาวิทยาลัยจากรัฐบาลไทยและได้เปลี่ยนชื่อเป็นมหาวิทยาลัยนานาชาติเอเชีย-แปซิฟิก (A.I.U) ส่วนการศึกษาวิจัยในระดับก่อนคลินิกเป็นเวลาสองปีได้ดำเนินการที่มหาวิทยาลัยนานาชาติเอเชีย-แปซิฟิก วิทยาเขตมวกเหล็ก ในขณะที่การศึกษาสองปีสุดท้ายอยู่ที่มหาวิทยาลัยนานาชาติเอเชีย-แปซิฟิก คณะพยาบาลศาสตร์มิชชั่น ทั้งนี้ คณะพยาบาลศาสตร์มิชชั่นของมหาวิทยาลัยประกอบด้วยห้องเรียน, ห้องสมุด และหอพัก พร้อมด้วยสถานพยาบาลทางคลินิกภายในโรงพยาบาล กระทั่งใน พ.ศ. 2498 ได้เปิดหลักสูตรวิชาชีพการพยาบาลและการผดุงครรภ์อย่างเป็นทางการ ส่วนใน พ.ศ. 2501 ความจุเตียงทั้งหมดเพิ่มขึ้นเป็น 180 เตียง

ใน พ.ศ. 2516 โรงพยาบาลมิชชั่นได้ประากศใช้ชื่อ "โรงพยาบาลมิชชั่น กรุงเทพฯ" กลุ่มย่อยของราล์ฟ แวดเดลล์ แห่งใหม่ได้รับการเปิดใน พ.ศ. 2526 เพื่อเพิ่มที่พักของผู้ป่วย ครั้นในโอกาสครบรอบ 50 ปีของโรงพยาบาลเมื่อ พ.ศ. 2530 ได้มีการเพิ่มอาคารเปล่ง วิเทียมลักษณ์ เพื่อจัดหาเตียงสำหรับสูติศาสตร์ และกุมารเวชศาสตร์ พร้อมด้วยบริการเสริมบางอย่าง

ส่วนใน พ.ศ. 2533 ศูนย์ส่งเสริมสุขภาพมิชชั่นสามารถรองรับได้ 60 คน ในจังหวัดสระบุรี ทางเหนือของกรุงเทพมหานคร โดยศูนย์ส่งเสริมสุขภาพดังกล่าวตั้งอยู่ติดกับวิทยาเขตมวกเหล็กของมหาวิทยาลัยนานาชาติเอเชีย-แปซิฟิก
# ตำบลกฤษณา (อำเภอสีคิ้ว)
กฤษณา เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกฤษณา ตั้งอยู่ห่างจากอำเภอสีคิ้ว ประมาณ 21 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลวังโรงใหญ่ (อำเภอสีคิ้ว)
 ทิศใต้ ติดต่อกับ  ตำบลหนองหญ้าขาว (อำเภอสีคิ้ว)
 ทิศตะวันออก ติดต่อกับ ตำบลหนองบัวน้อย, ตำบลบ้านหัน และตำบลกุดน้อย (อำเภอสีคิ้ว)
 ทิศตะวันตก ติดต่อกับ ตำบลห้วยบง (อำเภอด่านขุนทด) และตำบลดอนเมือง (อำเภอสีคิ้ว)

 การปกครอง 
ตำบลกฤษณา แบ่งการปกครองออกเป็น 12 หมู่บ้าน คือ

 หมู่ที่ 1 ปางละกอ
 หมู่ที่ 2 วังกระสวย
 หมู่ที่ 3 หนองดู่
 หมู่ที่ 4 วังโรงน้อย
 หมู่ที่ 5 โนนรัง
 หมู่ที่ 6 หนองหัววัว
 หมู่ที่ 7 ซับใต้
 หมู่ที่ 8 หนองแวงน้อย
 หมู่ที่ 9 ห้วยเกตุ
 หมู่ที่ 10 ดอนหัวมัน
 หมู่ที่ 11 ซับกระจาย
 หมู่ที่ 12 คลองนาดี

 สถานที่สำคัญ 
 การศึกษา 
 ศูนย์พัฒนาเด็กเล็ก
 ศูนย์พัฒนาเด็กเล็กบ้านปางละกอ        
 ศูนย์พัฒนาเด็กเล็กบ้านวังโรงน้อย    
 ศูนย์พัฒนาเด็กเล็กบ้านวังกระสวย     
 ศูนย์พัฒนาเด็กเล็กบ้านซับใต้  	
 โรงเรียน
 โรงเรียนบ้านปางละกอ                   
 โรงเรียนบ้านโนนรัง     
 โรงเรียนบ้านวังกระสวย                  
 โรงเรียนบ้านซับใต้
 โรงเรียนบ้านวังโรงน้อย  
 โรงเรียนมัธยมศึกษา
 โรงเรียนกฤษณาวิทยา

 การสาธารณสุข
 โรงพยาบาลส่งเสริมสุขภาพ ปางละกอ  
 โรงพยาบาลส่งเสริมสุขภาพ วังโรงน้อย
# ตำบลดอนเมือง
ดอนเมือง เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนเมือง ตั้งอยู่ห่างจากอำเภอสีคิ้ว ประมาณ 32 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลกฤษณา (อำเภอสีคิ้ว) และตำบลห้วยบง (อำเภอด่านขุนทด)
 ทิศใต้ ติดต่อกับ  ตำบลหนองน้ำใส (อำเภอสีคิ้ว)
 ทิศตะวันออก ติดต่อกับ ตำบลหนองหญ้าขาว (อำเภอสีคิ้ว)
 ทิศตะวันตก ติดต่อกับ ตำบลเขาน้อย (อำเภอลำสนธิ จังหวัดลพบุรี) และตำบลลำสมพุง (อำเภอมวกเหล็ก จังหวัดสระบุรี)

 การปกครอง 
ตำบลดอนเมือง แบ่งการปกครองออกเป็น 16 หมู่บ้าน คือ

 หมู่ที่ 1 ไพรสาลี
 หมู่ที่ 2 หนองแวง
 หมู่ที่ 3 บุคา
 หมู่ที่ 4 ดอนเมือง
 หมู่ที่ 5 นาหว้า
 หมู่ที่ 6 ซับกระสังข์
 หมู่ที่ 7 ลาดใหญ่
 หมู่ที่ 8 ปางโก
 หมู่ที่ 9 ซับพยุง
 หมู่ที่ 10 สุขสำราญ
 หมู่ที่ 11 ผาแดง
 หมู่ที่ 12 ผาชมภู
 หมู่ที่ 13 หนองปรือ
 หมู่ที่ 14 เดิ่นพัฒนา
 หมู่ที่ 15 เลิศมงคล
 หมู่ที่ 16 ลาดอุดม

 สถานที่สำคัญ 
 การศึกษา 
 ศูนย์พัฒนาเด็กเล็ก 1 แห่ง
 โรงเรียน
 โรงเรียนนาหว้าไตรประชาคม
 โรงเรียนบ้านดอนเมือง
 โรงเรียนบ้านปางโก
 โรงเรียนประชาราษฎร์สามัคคี
 โรงเรียนรามวิทยาประชานุสรณ์
 โรงเรียนหนองแวงพิทยาคม

 การสาธารณสุข
 โรงพยาบาลส่งเสริมสุขภาพตำบล หนองแวง
# ตำบลหนองบัวน้อย
หนองบัวน้อย เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองบัวน้อย ตั้งอยู่ห่างจากอำเภอสีคิ้ว ประมาณ 20 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลตะเคียน (อำเภอด่านขุนทด)
 ทิศใต้ ติดต่อกับ  ตำบลบ้านหัน (อำเภอสีคิ้ว)
 ทิศตะวันออก ติดต่อกับ ตำบลเสมา (อำเภอสูงเนิน) และตำบลบ้านหัน (อำเภอสีคิ้ว)
 ทิศตะวันตก ติดต่อกับ ตำบลวังโรงใหญ่ และตำบลกฤษณา (อำเภอสีคิ้ว)

 การปกครอง 
ตำบลหนองบัวน้อย แบ่งการปกครองออกเป็น 12 หมู่บ้าน คือ

 หมู่ที่ 1 หนองกกยางกลาง
 หมู่ที่ 2 หนองกก
 หมู่ที่ 3 หนองกกวังม่วง
 หมู่ที่ 4 สุมทุม
 หมู่ที่ 5 หนองบัวน้อย
 หมู่ที่ 6 ตะกั่วเก่า
 หมู่ที่ 7 ห้วยตะแคงเหนือ
 หมู่ที่ 8 ห้วยตะแคงใต้
 หมู่ที่ 9 หนองไม้ตาย
 หมู่ที่ 10 วังตะเคียน
 หมู่ที่ 11 หนองมน
 หมู่ที่ 12 มงคลชัยพัฒนา

 สถานที่สำคัญ 
 การศึกษา 
 โรงเรียน
 โรงเรียนบ้านหนองกก (ประชาพัฒนา)	
 โรงเรียนบ้านหนองบัวน้อย
 โรงเรียนบ้านหนองไม้ตาย
 โรงเรียนบ้านห้วยตะแคง
 โรงเรียนบ้านห้วยตะแคงใต้
 โรงเรียนห้วยทรายวิทยาคม

 การสาธารณสุข
 โรงพยาบาลส่งเสริมสุขภาพตำบล 1 แห่ง

 การศาสนา
 วัด/สำนักสงฆ์
 วัดบุญญาราม
 วัดหนองกก
 วัดหนองบัวน้อย
 วัดหนองไม้ตาย
 วัดห้วยตะแคงเหนือ
 วัดห้วยทราย
# บ้านกลมแห่งมอสโก
บ้านกลม (The Round Houses) ในมอสโกตะวันตก หมายถึงหมู่อาคารที่อยู่อาศัยขนาดเก้าชั้นที่สร้างเป็นรูปวงกลม เริ่มสร้างในปี 1970 ตามผลงานออกแบบของสถาปนิกเยฟเกนี สตาโม และ วิศวกร อะเล็กซันเดอร์ มาร์เกลอฟ (Aleksandr Markelov) บ้านกลมเหล่านี้สร้างขึ้นมาแตกต่างจากฮรูชอฟคาลักษณะ "เป็นบล็อกเป็นแผง" ที่นิยมสร้างในยุคนั้น

เส้นผ่านศูนย์กลางของอาคารอยู่ที่ 155 เมตร ในหนึ่งอาคารประกอบด้วยทางเข้า 26 ทาง, อะพาร์ทเมนต์ 913 ห้อง และทางเดินที่มีหลังคาขนาดใหญ่จำนวน 6 ทางเพื่อเข้าไปยังสวนตรงกลางของอาคาร ชั้นล่างสุดของอาคารมีร้านขายยา, ร้านค้า, ร้านทำผม, ร้านซักรีด, ร้านตัดเสื้อ, ที่เล่นสำหรับเด็ก และห้องสมุด สวนส่วนกลางของอาคารยังมีสนามเด็กเล่น และเนื่องจากถูกปิดล้อมด้วยตัวอาคาร ทำให้เกิดความรู้สึกเหมือนได้ตัดขาดออกจากเมืองภายนอก ห้องต่าง ๆ ในอาคารมีแปลนห้องเป็นรูปออกสี่เหลี่ยมคางหมูแทนที่จะเป็นสี่เหลี่ยมมุมฉาก ทำให้การจัดวางเฟอร์นิเจอร์ในห้องยากกว่าปกติ นอกจากนี้ สวนส่วนกลางตรงกลางอาคารยังมีปัญหาเรื่องเสียงสะท้อน เสียงพูดคุยหรือเสียงใดก็ตามในสวนจะสะท้อนไปทั่ว ทำให้ตอนกลางคืนมีเสียงดังรบกวนหากมีอะไรก็ตามเกิดขึ้นในสวนส่วนกลาง ปัญหานี้รวมกับปัญหาอื่น ๆ ทำให้โครงการก่อสร้างหยุดชะงักลงหลังสร้างไปได้เพียงจำนวนหนึ่งเท่านั้น

ถึงแม้รูปแบบอาคารนี้จะมีข้อด้อยอยู่ แต่ราวครึ่งศตวรรษให้หลัง นักวิชาการด้านสถาปัตยกรรมเรียกขานโรงการนี้ว่า "ล้ำหน้ากว่ายุค" และยังชี้ให้เห็นว่ามีลักษณะที่คล้ายกันอย่างมากในการออกแบบของแอปเปิลพาร์ค สำนักงานใหญ่ของบริษัทแอปเปิลในรัฐแคลิฟอร์เนีย ของสหรัฐ ที่สร้างขึ้นในภายหลัง
# ตำบลโนนประดู่
โนนประดู่ เป็นตำบลหนึ่งในอำเภอสีดา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนประดู่ ตั้งอยู่ห่างจากอำเภอสีดา ประมาณ 17 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลกุดจอก (อำเภอบัวใหญ่)
 ทิศใต้ ติดต่อกับ  ตำบลโนนตาเถร (อำเภอโนนแดง)
 ทิศตะวันออก ติดต่อกับ ตำบลโพนทอง (อำเภอสีดา) และตำบลสำพะเนียง ตำบลวังหิน (อำเภอโนนแดง)
 ทิศตะวันตก ติดต่อกับ ตำบลเสมาใหญ่ และตำบลดอนตะหนิน (อำเภอบัวใหญ่)

 การปกครอง 
ตำบลโนนประดู่ แบ่งการปกครองออกเป็น 10 หมู่บ้าน คือ

 หมู่ที่ 1 ดอนม่วง
 หมู่ที่ 2 ทองหลางใหญ่
 หมู่ที่ 3 โนนประดู่
 หมู่ที่ 4 สำโรง
 หมู่ที่ 5 หนองสะแก
 หมู่ที่ 6 เสว
 หมู่ที่ 7 ตาลาด
 หมู่ที่ 8 หนองอ้ายแหนบ
 หมู่ที่ 9 งิ้วเก่า
 หมู่ที่ 10 โนนสะอาด

 สถานที่สำคัญ 
 การศึกษา 
 โรงเรียน
 โรงเรียนวัดบ้านโนนประดู่
 โรงเรียนบ้านเสว
 โรงเรียนเบญจราษฎร์ศึกษา
# ตำบลหนองหญ้าขาว
หนองหญ้าขาว เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองหญ้าขาว ตั้งอยู่ห่างจากอำเภอสีคิ้ว ประมาณ 23 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลกฤษณา (อำเภอสีคิ้ว)
 ทิศใต้ ติดต่อกับ  ตำบลสีคิ้ว, ตำบลลาดบัวขาว, ตำบลคลองไผ่ (อำเภอสีคิ้ว)
 ทิศตะวันออก ติดต่อกับ ตำบลกุดน้อย (อำเภอสีคิ้ว)
 ทิศตะวันตก ติดต่อกับ ตำบลดอนเมือง และตำบลหนองน้ำใส (อำเภอสีคิ้ว)

 การปกครอง 
ตำบลหนองหญ้าขาว แบ่งการปกครองออกเป็น 15 หมู่บ้าน คือ

 หมู่ที่ 1 หนองไผ่
 หมู่ที่ 2 โนนกราด
 หมู่ที่ 3 หนองหญ้าขาว
 หมู่ที่ 4 วะยาว
 หมู่ที่ 5 ลำบ้านใหม่
 หมู่ที่ 6 มอดินแดง
 หมู่ที่ 7 โศกรวก
 หมู่ที่ 8 ดงลำใย
 หมู่ที่ 9 ซับชุมพล
 หมู่ที่ 10 หนองอีห่าน
 หมู่ที่ 11 หนองไผ่พัฒนา
 หมู่ที่ 12 ทรัพย์สมบูรณ์พัฒนา
 หมู่ที่ 13 คลองดินดำ
 หมู่ที่ 14 คลองยางพัฒนา
 หมู่ที่ 15 โนนสระสามัคคี

 สถานที่สำคัญ 
 การศึกษา 
 ศูนย์พัฒนาเด็กเล็ก
 ศูนย์พัฒนาเด็กเล็กตำบลบ้านหัน	
 โรงเรียน
 โรงเรียนบ้านหนองไผ่ (ขยายโอกาสถึง ม.3)
 โรงเรียนบ้านโนนกราดสามัคคี
 โรงเรียนบ้านหนองหญ้าขาว 
 โรงเรียนบ้านโนนสง่า (ขยายโอกาสถึง ม.3) 
 โรงเรียนบ้านซับชุมพล
 โรงเรียนบ้านหนองห่าน(ประชาสามัคคี) 
 โรงเรียนมัธยมศึกษา
 โรงเรียนสีคิ้วหนองหญ้าขาว

 การสาธารณสุข
 โรงพยาบาลส่งเสริมสุขภาพตำบล หนองไผ่

 การศาสนา
 วัด/สำนักสงฆ์
 วัดบ้านหนองไผ่
 วัดบ้านโนนกราดสามัคคี
 วัดบ้านหนองหญ้าขาว
 วัดบ้านลำบ้านใหม่
 วัดเขาพระนั่ง
 วัดบ้านโศกรวก
 วัดบ้านซับชุมพล
 วัดบ้านหนองห่านเจริญธรรม
 สำนักสงฆ์วัดจำปาวิเวก
 วัดเขาสะเดา
 วัดถ้ำจันทร์แดง
 วัดป่าปมาวาส
 สำนักสำนักสงฆ์เขาหินตัด
 วัดพุทธรรมวิปัสสนา
# ตำบลกุดน้อย
กุดน้อย เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกุดน้อย ตั้งอยู่ห่างจากอำเภอสีคิ้ว ประมาณ 5 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลบ้านหัน (อำเภอสีคิ้ว)
 ทิศใต้ ติดต่อกับ  ตำบลสีคิ้ว (อำเภอสีคิ้ว)
 ทิศตะวันออก ติดต่อกับ ตำบลเสมา (อำเภอสูงเนิน)
 ทิศตะวันตก ติดต่อกับ ตำบลกฤษณา (อำเภอสีคิ้ว)

 การปกครอง 
ตำบลกุดน้อย แบ่งการปกครองออกเป็น 14 หมู่บ้าน คือ

 หมู่ที่ 1 กุดน้อย
 หมู่ที่ 2 วังกรวด
 หมู่ที่ 3 กุดเต่างับ
 หมู่ที่ 4 หนองสลักได
 หมู่ที่ 5 ดอนนกเขา
 หมู่ที่ 6 โนนเสลา
 หมู่ที่ 7 ดอนมะนาว
 หมู่ที่ 8 หัวสระ
 หมู่ที่ 9 ถนนนาดี
 หมู่ที่ 10 ไก่เส่า
 หมู่ที่ 11 ใหม่ กม.9
 หมู่ที่ 12 สะพานหงษ์
 หมู่ที่ 13 ปรางค์เก่า
 หมู่ที่ 14 บ่อทอง

 สถานที่สำคัญ 
 การศึกษา 
 โรงเรียน
 โรงเรียนบ้านโนนเสลา
 โรงเรียนบ้านกุดน้อย
 โรงเรียนบ้านหนองสลักได
 โรงเรียนบ้านใหม่ (ประชาอุปถัมภ์) 
 โรงเรียนพรพิทยาคม

 การสาธารณสุข
 โรงพยาบาลส่งเสริมสุขภาพตำบล โนนเสลา
 โรงพยาบาลส่งเสริมสุขภาพตำบล กุดน้อย

 การศาสนา
 วัด/สำนักสงฆ์
 วัดบ้านกุดน้อย 
 วัดบ้านวังกรวด 
 วัดบ้านกุดเต่างับ 
 วัดบ้านหนองสลักได 
 วัดบ้านดอนนกเขา
 วัดบ้านโนนเสลา 
 วัดบ้านดอนมะนาว 
 วัดบ้านถนนนาดี 
 วัดบ้านไก่เส่า 
 วัดบ้านใหม่กม.๙ 
 วัดบ้าน กม.๑๐ 
 วัดบ้านปรางค์เก่า
# ตำบลหนองตาดใหญ่
หนองตาดใหญ่ เป็นตำบลหนึ่งในอำเภอสีดา จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองตาดใหญ่ ตั้งอยู่ห่างจากอำเภอสีดา ประมาณ 17 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลวังไม้แดง (อำเภอประทาย)
 ทิศใต้ ติดต่อกับ  ตำบลสีดา (อำเภอสีดา)
 ทิศตะวันออก ติดต่อกับ ตำบลหันห้วยทราย (อำเภอประทาย)
 ทิศตะวันตก ติดต่อกับ ตำบลหนองหว้า (อำเภอบัวลาย)

 การปกครอง 
ตำบลหนองตาดใหญ่ แบ่งการปกครองออกเป็น 9 หมู่บ้าน คือ

 หมู่ที่ 1 หนองตาดใหญ่
 หมู่ที่ 2 หนองตาด
 หมู่ที่ 3 หนองจะบก
 หมู่ที่ 4 หัวนาคำ
 หมู่ที่ 5 ดอนเต็ง
 หมู่ที่ 6 ดอนสะแบง
 หมู่ที่ 7 โสกนกเต็น
 หมู่ที่ 8 เมืองสูง
 หมู่ที่ 9 หนองเทียมพัฒนา

 สถานที่สำคัญ 
 การศึกษา 
 โรงเรียน
 โรงเรียนบ้านหนองตาด
 โรงเรียนบ้านหัวนาคำ
 โรงเรียนวัดบ้านดอนเต็ง
 โรงเรียนวัดบ้านเมืองสูง

 การสาธารณสุข 
 โรงพยาบาลส่งเสริมสุขภาพประจำตำบลหนองตาดใหญ่
# ตำบลสีดา
สีดา เป็นตำบลหนึ่งในอำเภอสีดา จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลสีดา และองค์การบริหารส่วนตำบลสีดา

 การปกครอง 
 การปกครองส่วนภูมิภาค 

 หมู่ที่ 1 สีดา
 หมู่ที่ 2 หนองเรือ
 หมู่ที่ 3 โนนเมือง
 หมู่ที่ 4 เก่า
 หมู่ที่ 5 หญ้าคา
 หมู่ที่ 6 หนองแก
 หมู่ที่ 7 ดอนดู่
 หมู่ที่ 8 หินแห่
 หมู่ที่ 9 ถนนหัก
 หมู่ที่ 10 ดอนโก่ย
 หมู่ที่ 11 หนองไข่เหี้ย

 การปกครองส่วนท้องถิ่น 
พื้นที่ของตำบลสีดา อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลสีดา (เฉพาะเขตตำบลสีดา)    -           349      1,150องค์การบริหารส่วนตำบลสีดา              26.84          934      3,365 รวม                                               -           1,283       4,515
 สถิติจำนวนประชากรและบ้านของตำบลสีดา ข้อมูล ณ ธันวาคม 2564

 สถานที่สำคัญ 
 การศึกษา
 โรงเรียน
 โรงเรียนบ้านหินแห่
 โรงเรียนวัดบ้านดอนโก่ย
 โรงเรียนวัดบ้านสีดา
# ตำบลโพนทอง (อำเภอสีดา)
โพนทอง เป็นตำบลหนึ่งในอำเภอสีดา จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลสีดา และองค์การบริหารส่วนตำบลโพนทอง เป็นที่ตั้งของศูนย์ราชการอำเภอสีดา

 การปกครอง 
 การปกครองส่วนภูมิภาค 

 หมู่ที่ 1 ตลาดนาบุญ
 หมู่ที่ 2 ลิงส่อง
 หมู่ที่ 3 โนนสัง
 หมู่ที่ 4 มะค่า
 หมู่ที่ 5 หนองโน
 หมู่ที่ 6 หนองหว้า
 หมู่ที่ 7 แท่น
 หมู่ที่ 8 ใต้
 หมู่ที่ 9 โพนทอง
 หมู่ที่ 10 หนองพลวง

 การปกครองส่วนท้องถิ่น 
พื้นที่ของตำบลโพนทอง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลสีดา (เฉพาะเขตตำบลโพนทอง)   15.73           935      1,899องค์การบริหารส่วนตำบลโพนทอง              20.07           962      3,294	 รวม                                                  35.8           1,897       5,193
 สถิติจำนวนประชากรและบ้านของตำบลโพนทอง ข้อมูล ณ ธันวาคม 2564

 สถานที่สำคัญ 
 การศึกษา
 โรงเรียน
 โรงเรียนบ้านโนนสัง
 โรงเรียนบ้านโพนทอง (สุวรรณราษฎร์รังสฤษฎ์)
 โรงเรียนบ้านหญ้าคา
 โรงเรียนวัดบ้านมะค่า
 โรงเรียนมัธยมศึกษา
 โรงเรียนสีดาวิทยา